Scho innerhalb vo de ehemalige Grafschaft Bade isch d Schprooch nöd überall gliich. S seit mer zum Bischpil i de Schtadt Bade Schtròòss un gèèl, im Umland ehnder Schtraass un gääl. Grad Bade u Wettige, wo Nachbarört sin, hei dütlichi Unterschiid in de Ussprooch. So sait me z Bade nììd, denn, u Wèèg (wi au z Brugg), z Wettige aber nüüd, dänn u Wääg (wi au z Züri).[1] Dodergäge si di offene Hochzungevokal i, u un ü, im Gägesatz zum Züritütsch scho in de alte Grafschaft Bade so offe, un witer im Weschte isch des no me usprägt, dass Lüt, wo schpontan in de Mundart düent schriibe, hüfig es e, o un es ö bruuche.[2]